open-index/open-wikipedia-markdown huggingface dataset:
Sílvio Manuel Pereira

**Sílvio Manuel Azevedo Ferreira Sá Pereira**, nado en Lisboa o 28 de setembro de 1987, é un futbolista portugués. Xoga de defensa&nbsp;e o seu equipo actual é Benfica, cedido polo Atlético de Madrid.

## Traxectoria 
O 4 de xaneiro de 2013 foi presentado como novo xogador do Deportivo da Coruña, cedido polo Atlético de Madrid.

## Palmarés 
;Braga
* UEFA Europa League: Finalista 2010–11

;Atlético Madrid
* UEFA Europa League: 2011–12
* Supercopa de Europa: 2012

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en footballzz.co.uk 
* Datos do xogador en foradejogo.net
Revolver (álbum)

***Revolver*** é o sétimo álbum da banda inglesa de rock The Beatles, editado o 5 de agosto de 1966 a través do selo Parlophone. Moitos dos temas que aparecen en *Revolver* teñen un son con guitarras máis roqueiras, que contrasta co seu anterior traballo, o folk rock *Rubber Soul* (1965). No Reino Unido, as catorce cancións do disco foron publicadas para as emisoras de radio ao longo do mes de xullo de 1966.

Acadou o número 1 tanto nas listas británicas como estadounidenses, posto que ocupou sete e seis semanas respectivamente. Foi colocado no primeiro lugar da lista dos "1000 mellores álbum de todos os tempos" e no número 3 da lista da *Rolling Stone* dos "500 mellores álbums de todos os tempos".

## Portada e título 
A ilustración da portada foi creada polo baixista e artista Klaus Voormann, un dos máis vellos amigos dos Beatles dos seus días no Star Club en Hamburgo. O deseño de Voormann, en parte debuxo de liñas e en parte collage, incluía fotografías de Robert Whitaker, que tamén tomou as fotografías da contraportada e outras imaxes do grupo entre 1964 e 1966, como a famosa "butcher cover" (portada sanguinaria) de *Yesterday and Today*. A propia fotografía de Voormann, así como o seu nome (Klaus O. W. Voormann) aparece no medio do peo de Harrison no lado dereito da portada. A portada de *Revolver* que aparece no seu traballo para *Anthology 3*, substituíu esta imaxe por unha fotografía máis recente. A imaxe de Harrison pode verse novamente no seu sinxelo "When We Was Fab" xunto cunha versión actualizada da mesma.

O título "Revolver", ao igual que o de "Rubber Soul", é un xogo de palabras, referíndose tanto ao tipo de arma como ao movemento xiratorio ("revolving" en inglés) dun disco ao reproducirse. Segundo Barry Miles, no seu libro *Paul McCartney: Many Years from Now*, o título que orixinalmente querían era Abracadabra, ata que descubriron que outra banda xa o usara. Despois diso, as opinións dividíronse: Lennon quería chamalo Four Sides of the Eternal Triangle e Starr bromeando suxeríu After Geography, xogando co recentemente editado álbum dos Rolling Stones *Aftermath*. Outras suxestións foron Magic Circles, Beatles on Safari, Pendulum, e, finalmente, Revolver, que polo seu xogo de palabras foi o único que agradou aos catro. O título foi escollido mentres a banda estaba de xira no Xapón entre xuño e xullo de 1966.

## Listaxe de cancións 
## Notas
Otto Loewi

**Otto Loewi**, nado en Frankfurt o 3 de xuño de 1873 e finado en Nova York o 25 de decembro de 1961, foi un destacado fisiólogo alemán.

## Traxectoria 
Estudou na Universidade de Múnic e licenciouse en Medicina na Universidade de Estrasburgo. Abandonou axiña a práctica asistencial da medicina, para dedicarse á investigación. Impartiu clases, como profesor axudante, na Universidade de Viena e en 1909 obtivo a cátedra de Farmacoloxía da Universidade de Graz, pero á chegada dos nazis, requísanlle o cargo e tivo que abandonar o país. Tras un breve período en Bruxelas e Oxford, trasladouse a Nova York en 1940, onde foi nomeado catedrático da Facultade de Medicina da Universidade de Nova York.

Loewi empezou as súas investigacións a partir dunha hipótese de Elliot, que defendía que o impulso nervioso se transmitía a través dunha substancia química. Loewi puido demostrar que no sistema nervioso parasimpático esta substancia era a acetilcolina, substancia que Henry Hallet Dale previamente illara. Ambos compartiron o Premio Nobel de Medicina no ano 1936.

O descubrimento de Loewi deu orixe ao nacemento da teoría química da transmisión nerviosa, segundo a cal, a corrente nerviosa provoca, no extremo das fibras nerviosas, a liberación dunha substancia química que se chamou neurotransmisor.

## Véxase tamén 
### Ligazóns externas 
* Perfil no sitio oficial do Nobel de Medicina/Fisioloxía 1936
Henry Hallett Dale

Sir **Henry Hallett Dale**, OM, GBE, nado en Londres o 9 de xuño de 1875 e finado en Cambridge o 23 de xullo de 1968, foi un fisiólogo inglés. En 1936 recibiu o Premio Nobel de Medicina.

## Traxectoria 
Estudou medicina na Universidade de Cambridge. Posteriormente ampliou estudos en Alemaña, onde foi discípulo de Paul Ehrlich (Premio Nobel de Medicina en 1908). En 1906 foi nomeado director do *Wellcome Physiological Research Laboratories* de Londres, e entre 1914 e 1943 ocupou un posto directivo no *National Institute for Medical Research*.

En 1936 foi galardoado co Premio Nobel de Fisioloxía ou Medicina, compartido con Otto Loewi, polos seus estudos sobre a excitación e transmisión química dos impulsos nerviosos.

## Véxase tamén 
### Ligazóns externas 
* Perfil no sitio oficial do Nobel de Medicina/Fisioloxía 1936
Antón de Vicente

**Antón de Vicente Adrio**, nado en Vigo o 23 de agosto de 1989, é un futbolista galego que xoga na demarcación de centrocampista para o Compostela, da Segunda División RFEF.

## Traxectoria 
Comezou a xogar con catro anos no equipo do seu barrio, o Priegue, porén ese mesmo ano pasa ao San Miguel FC, e de aí ao Xuvenil Ureca, actual Nigrán CF, onde compartiu aprendizaxe con xogadores como Rafinha e Thiago Alcántara, Rodrigo Machado, Pedro Vázquez ou Diego Mariño.

Despois de sete anos no equipo do Val Miñor, ficha en anos sucesivos por Areosa, Coruxo FC e Racing de Ferrol e outra vez Coruxo, onde pasa dous anos, antes de fichar polo Celta de Vigo B.

Ao pouco tempo de fichar polo filial céltico foi convocado para adestrar co primeiro equipo, incluso chegou a ir convocado a tres partidos.

Sete longos anos xogaría Antón de Vicente na súa última etapa no Coruxo chegando en 2016, dándolle moitas alegrías a afección e incluso chegando a xogar un playoff cara Primeira División RFEF, lembrado coma un dos capitáns históricos do Coruxo representando o conxunto con clase dentro e fóra do campo a súa saída do conxunto sería o resultado dunha tensa relación co presidente da entidade Gustavo Falque sendo unha realidade irreparable, entre as queixas de De Vicente e moitos dos afeccionados estivo o feito de que o club non lle fixo ningunha despedida oficial.

Despois de abandonar o Coruxo ficharía pola SD Compostela.

## Equipos 
## Notas 
## Véxase tamén 
### Ligazóns externas 
* 
* Artigo no Faro de Vigo
Abedin (cráter)

Abedin é un cráter do planeta Mercurio. Presenta unha estrutura complexa, cun chan liso, socalcos nas paredes do bordo do cráter, e un complexo de pico central. As cadeas de cráteres máis pequenos arredor Abedin son cráteres secundarios formados polo material proxectado polo impacto inicial. A sección do noroeste de Abedin é a parte onde máis alongado é o manto de materiais depositados tralo impacto que formou o cráter, estes materiais teñen un albedo menor (menos brillantes) que o resto do material adxacente á beira do cráter. Este patrón indica que o material máis escuro estaba a unha certa profundidade na área do impacto, durante o impacto escavouse e expulsouse este material escuro que quedou depositado nas inmediacións do cráter, deixando estes patróns escuros ó redor do cráter.

O chan do cráter, aínda que é moi suave e liso, tamén presenta fisuras e fendas, que son interpretadas coma pequenos *graben* (fosas ou dorsais), fendas en forma de socalcos formados normalmente por forzas tectónicas, pero que neste caso a súa formación é debida, moi probablemente, ó estrés sufrido polos materiais da superficie ó quentarse e arrefriarse axiña, estes materiais poderían terse fundido por mor do impacto ou ser un recheo do leito do cráter de procedencia volcánica. Este fenómeno é común a outras cuncas e depresións volcánicas de Mercurio.

## Notas
Madeon

**Hugo Pierre Leclercq**, (máis coñecido polo seu nome artístico **Madeon**) nado o 30 de maio de 1994 en Nantes, é un DJ e produtor de electropop.

## Biografía 
Leclercq comezou a compoñer ós 11 anos de idade baixo o pseudónimo de *“DJ Deamon”*, cun estilo chamado Hands Up ou Hard trance. A partir do ano 2010, deixa de producir baixo ese nome para centrarse nun estilo propio máis vinculado ó nu-disco e empregando o anagrama do seu anterior nome *Deamon*, agora coñecido como *Madeon*.

## Discografía 
### Álbum 
### EPs
**The City* (2012)
**Japan Only EP* (2013)

### Sinxelos 
* 2009: "Gold" 
* 2010: "For You"
* 2010: "Shuriken"
* 2011: "Pop Culture" (Live Mashup)
* 2012: "Icarus"
* 2012: "Finale" (feat. Nicholas Petricca)
* 2012: "The City" (feat. Zak Waters)

### Remix 
* 2010: David Latour feat. KSTWorldClass – *Friday Night* (Madeon Remix)
* 2010: The Killers – *Smile Like You Mean It* (Madeon Remix)
* 2010: Pendulum – *The Island* (Madeon Remix)
* 2011: Wolfgang Gartner – *Anthology (Madeon Mash-up)*
* 2011: Yelle – *Que Veux-Tu* (Madeon Remix)
* 2011: Alphabeat – *DJ* (Madeon Remix)
* 2011: Deadmau5 – *Raise Your Weapon* (Madeon Extended Remix)
* 2012: Martin Solveig – *The Night Out* (Madeon Remix)

### Como produtor 
* 2012: "Stay Awake" - Ellie Goulding

## Xiras 
* 2012 - 2013: The Born This Way Ball Tour (*Abreconcertos*) - Lady Gaga

## Notas
David Soto

**David Soto Sánchez**, nado en Ourense o 16 de outubro de 1993, é un futbolista galego que xoga na demarcación de defensa. Dende 2023 milita no Compostela, da Segunda División RFEF.

## Traxectoria 
Comezou a xogar ao fútbol no Pabellón da súa cidade natal e con 11 anos entrou na canteira do Celta de Vigo. Pasou polas distintas categorías inferiores e na última xornada da tempada 2009/10 debutou co Celta de Vigo B na Segunda División B, nun partido ante a Cultural Leonesa no que entrou nos minutos finais como substituto de Kevin Vázquez. Na seguinte campaña debutou co primeiro equipo na Segunda División, no partido disputado o 5 de xuño de 2011 contra o FC Cartagena, correspondente á última xornada de liga.

Foi o seu único partido co primeiro equipo, pois pasou os seguintes catro anos no filial celeste, co que viviu un descenso a Terceira e un ascenso de novo a Segunda B. En 2015 fichou polo Almería B, co que disputou só 12 partidos. Co descenso do equipo andaluz á Terceira División marchou para o Boiro, e tras ser descendido este club administrativamente, fichou polo Cerceda, co que sumaría un terceiro descenso consecutivo. En 2018 incorporouse ao Lorca, en Terceira División, e na tempada seguinte fichou polo Compostela, equipo co que logrou ao final da tempada o ascenso á Segunda B.

Despois dunha segunda tempada en Santiago, en 2021 asinou co Pontevedra. Titular en case todos os encontros do ano, proclamouse campión da Segunda División RFEF, logrando así ascender á Primeira RFEF. Na seguinte campaña foi o segundo xogador do equipo con máis minutos, só por detrás de Miguel Román, pero non puido evitar o equipo do club de novo á Segunda RFEF.

En xuño de 2023 deixou Pontevedra e regresou ao Compostela.

## Palmarés 
;Pontevedra
* **Segunda División RFEF (1):** 2021/22.

## Notas
As Good as It Gets

***As Good as It Gets*** é un filme estadounidense dirixido por James L. Brooks que se estreou en 1997.

## Sinopse 
Melvin Udall, un escritor obsesivo e maniático, é un dos seres máis desagradables e teimudos que se pode ter como veciño. Pero, un bo día, ten que facerse cargo dun can ó que odia a morte. A presenza na súa vida do animal abrandará o seu corazón.

## Personaxes 
* Jack Nicholson como Melvin Udall
* Helen Hunt como Carol Connelly
* Greg Kinnear como Simon Bishop
* Cuba Gooding, Jr. como Frank Sachs
* Julie Benz como Recepcionista
* Shirley Knight como Beverly Connelly
* Jesse James como Spencer Connelly
* Skeet Ulrich como Vincent Lopiano
* Yeardley Smith como Jackie Simpson
* Lupe Ontiveros como Nora Manning
* Harold Ramis como Dr. Martin Bettes
* Danielle Spencer como Veterinaria

## Galardóns e nomeamentos 
* 1997: 2 Oscar: Mellor actor (Jack Nicholson) e actriz (Helen Hunt). 7 Nomeamentos.
* 1997: 3 Globos de Ouro: Mellor Película Comedia ou Musical, actor e actriz. 6 nomeamentos.
* 1997: 2 premios National Board of Review: Mellor actor e actor secundario (Greg Kinnear).

## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en BoxOfficeMojo
Cendá, Ambroa, Irixoa

**Cendá** é un lugar da parroquia de Ambroa no concello coruñés de Irixoa, na comarca de Betanzos. 

Segundo o Instituto Galego de Estatística, en 2024 tiña 18 habitantes (6 homes e 12 mulleres), o que supón un mantemento con respecto a 2011, cando tamén tiña 18 habitantes.

## Lugares e parroquias
### Lugares de Ambroa
### Parroquias de Irixoa
## Notas
## Véxase tamén
### Outros artigos
*Cendán.
Airoá

O topónimo **Airoá** pode referirse a:

;En Galiza
***Airoá**, lugar da parroquia de Erbedeiro, no concello de Carballedo;
***Airoá**, lugar da parroquia de Cereixedo, no concello de Cervantes;
***Airoá**, lugar da parroquia do Vicedo, no concello do Vicedo;
***A Airoá**, lugar da parroquia de Pesqueiras, no concello de Chantada;
***A Airoá**, lugar da parroquia de San Vicente de Castillón, no concello de Pantón;
***Airoá de Beacán**, lugar da parroquia de Beacán, no concello da Peroxa.

## Véxase tamén
### Outros artigos
Fernando Andina

**Fernando Andina**, nado en Madrid o 22 de maio de 1976, é un actor español.

## Traxectoria 
No ano 2000 debutou no seu primeiro papel importante, na serie *Al salir de clase*. Do 2002 ao 2009 foi un dos protagonistas de *El Comisario* e nese último ano participou na terceira tempada de *Sin tetas no hay paraíso*. No 2011 estivo en *Física o Química* interpretando ao director do instituto e foi Druso na serie de 2012 *Imperium*.
Jordi Figueras Montel

**Jordi Figueras Montel**, nado en Lleida o 17 de maio de 1987, é un futbolista catalán que xoga na demarcación de defensa.

## Traxectoria 
Formouse nas categorías inferiores do UE Lleida de onde pasou ao Real Madrid C no ano 2005. No ano 2008 ficha polo Celta de Vigo B, e debuta co primeiro equipo en febreiro de 2009, facéndose coa titularidade ata que un ano despois ficha polo FC Rubín Kazán por 1 millón de euros.

Na tempada 2010-11 chega cedido ao Real Valladolid na Segunda División. Ao ano seguinte sería cedido ao Rayo Vallecano, porén no mercado de inverno foi traspasado ao Club Bruxas.

No mercado invernal da tempada 2012-13 chegou cedido outra vez ao Rayo Vallecano.
## Notas
## Véxase tamén
### Ligazóns externas
*
Gran Premio de Francia de 1966

O **Gran Premio de Francia** de fórmula 1 de  celebrouse no circuíto de Reims-Gueux o 3 de xullo de 1966. Foi a carreira do '60º Aniversario' dos Grandes Premios, que comezaron co GP de Francia en 1906. Foi a terceira carreira da tempada de Fórmula Un de . Tamén foi a 16ª e última vez no que o Gran Premio de Francia celebrouse nas diversas variacións das autoestradas francesas preto de Reims logo dunha ausencia de tres anos desta a rexión. A carreira levouse a cabo sobre 48 voltas ao circuíto de oito quilómetros cunha distancia de carreira de 400 quilómetros.

A carreira foi gañada polo campión do mundo de  e , o piloto australiano Jack Brabham pilotando o seu Brabham BT19. Foi a oitava vitoria de Brabham nun Gran Premio, a primeira desde o Gran Premio de Portugal de 1960, seis anos antes. Foi a súa primeira vitoria desde a creación do seu propio equipo, Brabham Racing Organisation e a primeira vitoria para o motor australiano Repco V8. Converteuse no primeiro piloto en gañar un Gran Premio do Campionato do Mundo nun coche que levaba o seu propio nome. Brabham logrou a vitoria con nove segundos sobre o piloto británico Mike Parkes pilotando un Ferrari 312. O piloto neozelandés Denny Hulme compañeiro de equipo do líder logrou o terceiro lugar no seu Brabham BT20.

Brabham lideraba o campionato con 12 puntos, dous máis que o piloto de Ferrari Lorenzo Bandini e tres por diante do BRM de Jackie Stewart e do Ferrari de John Surtees. A vitoria foi a primeira de catro consecutivas para Brabham, ao comezar a súa marcha cara ao seu terceiro campionato mundial.

## Resumo da Carreira 
Jim Clark non participou, sufriu un accidente ao ser golpeado nun ollo por un paxaro durante a práctica. A pole position foi para a Ferrari nas mans de Lorenzo Bandini cun tempo de 2:07.8 no seu 312/66 de 3-litros, cunha media de 233´780&nbsp;km/h. Trala saída, Bandini lideraba, con Jack Brabham, que tiña un pouco menos de velocidade punta en recta, no seu ronsel durante algún tempo. Mike Parkes, que se fixo cargo do Ferrari de John Surtees defendeuse ben, no duelo con Graham Hill polo terceiro posto, quedando segundo cando a árbore de levas de Hill rompeuse. Cando o Bandini tivo que retirarse debido a rotura do acelerador, Brabham logrou o primeiro lugar na meta, a súa primeira vitoria desde o Gran Premio de Portugal de 1960 foi o primeiro piloto en gañar un Grand Prix no seu propio coche. Tamén foi a última carreira en Reims-Gueux, o lugar de orixe dos Grandes Premios de Fórmula Un en Francia.

O campión do mundo da tempada de  Nino Farina morreu nun accidente de coche cando se dirixía como espectador a esta carreira.

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Notas**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Bibliografía 
### Outros artigos 
### Ligazóns externas 
*
York

**York** é unha cidade do norte da Inglaterra, situada na confluencia dos ríos Ouse e Foss, no condado de North Yorkshire.

Trátase dunha das máis antigas cidades inglesas, sendo fundada no 71 d.C. como *Eboracum* polos romanos. Entre o 190 e o 192 d.C. tornouse a capital principal do Imperio Romano ao gobernar desde ela o emperador Septimus Severus.

Crese que *Eboracum*, nome da cidade desde o ano 71 até o século VII, sexa unha latinización da expresión céltica *Eborakon*, que significa "lugar dos teixos".

O nome Eboracum mudou en Eoforwic cando os Anglos chegaron no século VII, un composto de Ebor>Eofor (do vello nome) e de -wic ("vila").
Cando no 886 foi conquistada por un exército normando procedente de Dinamarca, pasou a ser nomeada como Jórvik, en honra do líder militar que a tomou. O termo evolucionou até o actual York, rexistrado por primeira vez no século XIII

Arredor do ano 1080 comezou a construción da catedral, que actualmente se pode contemplar como un espléndido edificio de estilo gótico e é Sé do segundo arcebispo na xerarquía da Igrexa Anglicana, despois do de Westminster.

[dereita|miniatura|300px|Vista aérea de York coa [Catedral de York|Catedral no centro.]]

dereita|miniatura|300px|Ponte Skeldergate, York.
dereita|miniatura|200px|Unha rúa típica de York.

A cidade, grazas á súa proximidade á vía principal de comunicación entre o norte e o sur das illas, converteuse nun puxante centro de comercio. O rei Henrique I deulle o seu primeiro foro que lle garantía o dereito de comercio co resto de Inglaterra e Europa. Durante a Idade Media os marchantes de York importaban viño de Francia, roupas, cera, lonas e carballo dos Países Baixos, madeira e peles dos países Bálticos e exportaban gran a Gascoña e la aos Países Baixos

No século XIX York converteuse nun eixo da rede de ferrocarrís e nun centro de fabricación de doces. Nas décadas recentes, a economía de York mudou para se centrar no sector servizos. A Universidade de York e os Servizos de Saúde convertéronse nos maiores xeradores de emprego, xunto co turismo que tamén acadou un lugar importante na economía local.

En 2003, a cidade tiña 183.128 habitantes.

## Nomes 
* 71 — (latín) Eboracum
* Século VII — (Inglés antigo) Eoforwic
* 866 — (Nórdico antigo) Jórvík
* c. 1100 — (Inglés) York

## Véxase tamén 
### Ligazóns externas 
* Páxina oficial da cidade de York 
* Páxina do Museo da Cidade, o "York Castle Museum"
* Páxina do "Jorvik Viking Center", centro dedicado a mostrar a pegada dos viquingos na cidade de York
ORS 1

**ORS 1** (*Octahedron Research Satellite 1* ou *Octahedral Research Satellite 1*), tamén denominado **ERS 15**, foi un satélite artificial estadounidense lanzado o 19 de agosto de 1966 mediante un foguete Atlas-Agena D desde a base Vandenberg da Forza Aérea.

## Características 
ORS 1 foi un dos membros exitoso da familia de satélites ERS (Environmental Research Satellites), pequenos satélites lanzados como carga secundaria xunto satélites máis grandes para facer probas tecnolóxicas e estudos do contorno espacial. ORS 1 foi lanzado xunto cos satélites RTS-1 2 e EGRS 7. Levaba a bordo varios experimentos, todos relacionados coa soldadura en frío no espazo e transmitía na frecuencia de 136,44 MHz.

## Notas 
## Véxase tamén 
### Outros artigos 
* Environmental Research Satellites
O Carregal, O Mundil, Cartelle

** O Carregal** é un lugar da parroquia do Mundil no concello ourensán de Cartelle na comarca da Terra de Celanova. Segundo o INE e o IGE en 2011 tiña nove habitantes (cinco homes e catro mulleres), dous menos ca en 2010 (seis homes e cinco mulleres).

## Toponimia 
O topónimo Carregal é un fitónimo que fai referencia, tanto en galego como en portugués, a un terreo pantanoso no cal abunda a «cárrega» ou «carrega», planta gramínea tamén denominada carriza, propia dese tipo de lugares húmidos ou brañas. Procede do latín  (de raíz *) co sufixo derivativo .

## Lugares e parroquias 
### Lugares do Mundil 
### Parroquias de Cartelle 
## Notas 
## Véxase tamén 
### Outros artigos 
* Lugares de Cartelle
Gueral de Arriba, O Mundil, Cartelle

**Gueral de Arriba** é un lugar da parroquia do Mundil no concello ourensán de Cartelle na comarca da Terra de Celanova. Segundo o INE e o IGE en 2011 tiña 34 habitantes (16 homes e 18 mulleres), a mesma cantidade ca en 2010 (15 homes e 19 mulleres).

Engádeselle o apelido **de Arriba** para distinguilo de Gueral de Abaixo (Anfeoz).

## Lugares e parroquias 
### Lugares do Mundil 
### Parroquias de Cartelle 
## Notas
O Casal do Mouro, Ambroa, Irixoa

**O Casal do Mouro** é un lugar da parroquia de Ambroa no concello coruñés de Irixoa, na comarca de Betanzos. 

Segundo o Instituto Galego de Estatística, en 2024 tiña 26 habitantes (15 homes e 11 mulleres), o que supón un aumento con respecto a 2011, cando tiña 17 habitantes.

## Lugares e parroquias 
### Lugares de Ambroa 
### Parroquias de Irixoa 
## Notas
Freixoso de Penela, Penela, Cartelle

** Freixoso de Penela** é un lugar da parroquia de Penela no concello ourensán de Cartelle na comarca da Terra de Celanova. Tiña 49 habitantes no ano 2011 segundo datos do INE e do IGE, dos cales 21 eran homes e 28 mulleres. Iso supón unha diminución da poboación respecto a 2010, cando tiña 49 habitantes (21 homes e 28 mulleres).

## Toponimia 
O topónimo é un diminutivo de *pena* (latín medieval  derivado de ) co sufixo do latín vulgar -*ella,* unha "peneda pequena".

## Lugares e parroquias 
### Lugares de Penela 
### Parroquias de Cartelle 
## Notas
Demetrio e Polibio

***Demetrio e Polibio*** é a primeira ópera lírica de Gioachino Rossini. Trátase dunha ópera seria en dous actos con música do compositor italiano sobre un libreto en italiano de Vincenzina Viganò Mombelli. Foi estreada no Teatro Valle de Roma o 18 de maio de 1812.

## Historia 
Esta foi a primeira ópera realizada por Rossini (aínda que non foi a primeira en ser representada), quen a compuxo en 1806, cando tan só contaba con 17 anos de idade, incentivado polo seu amigo Domenico Mombelli, aínda que a súa estrea non tivo lugar ata o 18 de maio de 1812, cando se puxo en escena no Teatro Valle de Roma. Foi escrita para os Mombelli, unha familia de cantantes, sendo completada por Rossini en 1806, durante o seu período de estudo na Accademia Filarmonica di Bologna. Esta ópera foi moi apreciada por Stendhal, que puido vela en Como. Pronto foi esquecida á sombra das outras óperas máis famosas posteriores, tendo moi pouco percorrido. Foi representada no Rossini Opera Festival unicamente en 2010, cun elenco de novos intérpretes.

Esta ópera rara vez se representa na actualidade, aparecendo nas estatísticas de Operabase cunha soa representación no período 2005-2010.

## Personaxes 
## Argumento 
: Data: século II a.C.
: Lugar: na capital de Partos

### Acto I 
Polibio, o rei de Partos, é o protector da súa filla Lisinga e o seu amante Siveno. Todo o mundo pensa que Siveno é fillo de Minteo, un ministro do rei de Siria Demetrio, mais realmente é o máis distanciado fillo de Demetrio. Demetrio, sostendo que Minteo é o responsable da desaparición do seu fillo, chega á corte de Partos baixo o nome de Eumeno, un mensaxeiro real, e demanda a volta de Siveno a Siria, o que Polibio rexeita. Siveno e Lisinga celebran o seu matrimonio. Polibio confésalle a Siveno que está preocupado polo ocorrido, mais Siveno tranquilízao. Mentres tanto, Eumene (Demetrio) trama como secuestrar a Siveno e levalo de volta a Siria. Eumene suborna aos criados e aos gardas e pola noite entra na corte de Partos. Porén, cando chega á alcoba da xove parella, atopa a Lisinga soa e secuéstraa no seu lugar. Polibio e Siveno tratan de detelo sen éxito.

### Acto II 
Polybius e Siveno abogan pola liberación de Lisinga. Como resposta, Eumene (Demetrio) ameaza con matala se Siveno non volta con el. Á súa vez, Polibio ameaza con matar a Siveno se Lisinga non é liberada. A situación comeza a resolverse cando Eumene (Demetrio), mirando a un vello medallón decátase de que Siveno é o seu fillo perdido. Mentres tanto, Polibio non quere perder a Lisinga, e Eumene (Polibio) só quere a Siveno. Desesperada ante a súa inminente separación, Lisinga trata de matar a Eumene, mais finalmente revela a súa verdadeira identidade como o rei Demetrio e anuncia que Siveno é o seu fillo. A paz é restaurada e a parella pode vivir feliz para sempre.

## Orquestración 
A partitura de Rossini require o emprego de:

* Unha frauta, dous óboes, dous clarinetes, dous fagots
* Dúas trompas, dúas trompetas
* *Archi*

## Discografía 
## Notas 
## Véxase tamén 
### Ligazóns externas 
* Libreto
A Seara, As Seixadas, Cartelle

**A Seara ** é un lugar da parroquia das Seixadas no concello ourensán de Cartelle na comarca da Terra de Celanova. Segundo o INE e o IGE en 2011 tiña 129 habitantes (66 homes e 63 mulleres), cinco menos ca en 2010 (69 homes e 65 mulleres nese ano).

## Lugares e parroquias 
### Lugares das Seixadas 
### Parroquias de Cartelle 
## Notas
Tré Cool

**Frank Edwin Wright III**, nado o 9 de decembro de 1972 en Frankfurt, Alemaña, e máis coñecido polo nome de **Tré Cool**, é un batería xermano-estadounidense que toca na banda de punk rock Green Day. Substituíu o anterior batería do grupo, John Kiffmeyer, en 1991. Cool tamén tocou en The Lookouts, Samiam e os proxectos paralelos de Green Day The Network e Foxboro Hot Tubs.
Sire Records

**Sire Records** é un selo discográfico estadounidense creado no ano 1966 propiedade do Warner Music Group e distribuído por Warner Bros. Records.

## Véxase tamén 
### Ligazóns externas 
* Páxina do selo
Amaral (cráter)

**Amaral** é un cráter do planeta Mercurio. Ten un chan liso, con depósitos importantes o redor do cráter procedentes do material expulsado trala formación do cráter, posúe varios pequenos cráteres secundarios no seu interior e un de tamaño medio que está cara ao norte (preto do bordo), o seu bordo é complexo, con moitos socalcos e chanzos, e sobre todo ten un complexo pico central. O cráter semella visiblemente máis novo cá superficie chea de cráteres que hai en torno a el. esta característica vista en Eminescu é un indicio para a procura destas depresións entre os riscos brillantes de Amaral.

A cor do pico central observada en imaxes realzadas en cor, tamén chama a atención. O pico central de Amaral aparece cun brillante azul en contraste coas tonalidades laranxas do material da superficie que hai nas proximidades. A cor diferente do pico central probablemente indica rochas con diferente composición química respecto das rochas que hai na veciñanza.

## Notas
Seixadelas, As Seixadas, Cartelle

**Seixadelas** é un lugar da parroquia das Seixadas no concello ourensán de Cartelle na comarca da Terra de Celanova. Tiña 27 habitantes no ano 2011 segundo datos do INE e do IGE, dos cales 15 eran homes e 12 mulleres. Iso supón un mantemento da poboación respecto a 2010, cando tiña 27 habitantes (15 homes e 12 mulleres).

## Lugares e parroquias
### Lugares das Seixadas 
### Parroquias de Cartelle
## Notas
Apollodorus (cráter)

**Apollodorus** é un cráter de impacto do planeta Mercurio. Está situado preto do centro de Pantheon Fossae, que é un sistema de radial de grabens e fosas, situado na zona máis interior da Caloris Planitia. O chan, o bordo e paredes de Apollodorus amosan un material de baixo albedo, escavado durante o impacto de debaixo das brillantes chairas volcánicas que cobren a parte central de Caloris.

Actualmente, non se sabe se o cráter desempeñou algún papel na formación do sistema de fosas ou se a súa localización é só unha simple coincidencia, aínda que non aparecen *grabens* cortando o bordo do cráter, e o material escuro expulsado durante o impacto, cobre parcialmente os *grabens*, suxerindo que Apolodorus é posterior á formación de Pantheon Fossae. Ademais, o cráter está en realidade un pouco (uns 40&nbsp;km) desprazado do centro exacto da Fossae.

O cráter recibe o seu nome en honra a Apolodoro de Damasco, que foi o deseñador do Panteón de Roma.

## Notas 
## Véxase tamén 
### Outros artigos 
* Caloris Planitia
* Pantheon Fossae

### Ligazóns externas 
* 
*
Ambisagrus

Na relixión galo-romana, **Ambisagrus** era un deus galo louvado en Aquileia, na Gallia Cisalpina, onde foi identificado con Jupiter Optimus Maximus. Ambisagrus era un deus celta da saraiba, a néboa, o vento e a chuvia.

O nome pode ser un composto do prefixo protocelta **ambi-* ('arredor') e a raíz **sagro-*.

## Notas 
## Véxase tamén 
### Bibliografía 
* Ellis, Peter Berresford (1994). *Dictionary of Celtic Mythology* (Oxford Paperback Reference), Oxford University Press. ISBN 0-19-508961-8
* Wood, Juliette (2002). *The Celts: Life, Myth, and Art.* Thorsons Publishers. ISBN 0-00-764059-5
Os Chaos, Ambroa, Irixoa

**Os Chaos** é un lugar da parroquia de Ambroa no concello coruñés de Irixoa, na comarca de Betanzos. 

Segundo o Instituto Galego de Estatística, en 2024 tiña 8 habitantes (3 homes e 5 mulleres), o que supón unha diminución con respecto a 2011, cando tiña 13 habitantes.

## Lugares e parroquias 
### Lugares de Ambroa 
### Parroquias de Irixoa 
## Notas
José Ignacio Fernández Palacios

**José Ignacio Fernández Palacios** máis coñecido como **Nacho**, nado en Foz o 3 de febreiro de 1967, é un exfutbolista e actual adestrador de fútbol galego. Xogaba na demarcación de lateral esquerdo.

## Traxectoria 
Entre os anos 1984-86 fórmase no Gran Peña Fútbol Club que por aquel entón actuaba como filial do Celta de Vigo, equipo polo que ficha en 1986, debutando o 9 de novembro dese ano.

Xogou no Celta seis anos, vivindo un ascenso na súa primeira tempada, tres anos en Primeira División, un descenso e un novo ascenso, tras o cal ficha polo SD Compostela tamén en Segunda División ao ficar fóra das aliñacións de Txetxu Rojo.

Co equipo compostelán ascende á máxima categoría tras dúas tempadas en Segunda. Nos poucos anos que o SD Compostela militou en Primeira fixo memoables tempadas baixo a dirección do adestrador Fernando Vázquez, declarándose na 1995/96 subcampión de inverno, e rematando o ano no 10º posto.

Despois de catro anos en Primeira o SD Compostela descendeu a Segunda e con el Nacho, deixando o fútbol en activo no ano 2000, tras moitos problemas físicos co tendón de Aquiles 

### Internacionalidade 
Foi un exemplo de coherencia para moitos deportistas ao renunciar publicamente a competir coa Selección de fútbol de España ao entender que, concordando coa súa ideoloxía nacionalista, a única que podía representar os seus sentimentos era a Selección galega.

Tecnicamente nunca foi convocado coa Selección Española, pero o propio seleccionador Javier Clemente falou del o 5 de novembro de 1995 coma serio candidato para ser o suplente do catalán Sergi na Eurocopa de Fútbol Inglaterra 1996, despois de ser nomeado mellor lateral por detrás do xogador do FC Barcelona.

*Non me interesa nin me apetece* Nacho Fernández (1995)

Finalmente puido ver xogar a Selección de fútbol de Galicia o 25 de decembro de 2005 en San Lázaro ante o Uruguai. Porén non puido ver cumprido o seu desexo de disputar o encontro.

O seu compromiso persoal coa causa da Selección galega chegou ata o punto de colaborar co grupo Xenreira na gravación da canción *Selección Ska!* para o disco Selección Xa!.

### Adestrador 
Ademais de colaborar como comentarista na TVG traballa como adestrador. Adestrou ao Cerceda, ao que chegou tras a destitución de Suso Moure case ao final da tempada 2009/10, e no que permaneceu preto dun ano ata a súa dimisión en marzo de 2011 tras unha serie de malos resultados, a pesar de que o equipo ía de líder. Pasou logo ao Club Ordes, equipo ao que dirixiu dende a tempada 2011/12 ata a 2014/15 na Terceira División. Posteriormente adestrou durante uns meses de 2017 ao Alondras e na tempada 2017/18 á Sociedad Deportiva Negreira, ambos tamén de Terceira.

## Notas 
## Véxase tamén 
### Ligazóns externas 
* Recensión en Marca.com
* Datos do xogador en BDFutbol .
Baquerín de Campos

**Baquerín de Campos** é un concello español da provincia de Palencia (Castela e León). A súa poboación é de 39 habitantes (INE 2012).

## Véxase tamén 
### Ligazóns externas 
* Páxina oficial do concello
Ponte do Bibei

dereita|miniatura|Columna fundacional da ponte e miliario de Tito, situados na marxe esquerda da ponte.
[dereita|miniatura|Ponte do Bibei en 1867, fotografía de [Jean Laurent.]]
A **ponte do Bibei** ou **Ponte Bibei** é unha ponte romana en arco de medio punto pola que a estrada OU-636 atravesa o río Bibei. Une as parroquias de Mendoia (A Pobra de Trives) e A Enciñeira (Quiroga). Xunto coa ponte do Freixo é a ponte romana mellor conservada de Galiza.

## Características 
A ponte componse de tres arcos cuxas luces son de 6,09 m (lado oeste), 18,51 m (central) e 8,77 m (lado leste) respectivamente (20, 62, 29 en pés romanos). A luz do arco central está determinada pola profundidade do río á altura do piar leste, xa que tería sido necesaria a cimentación a maior profundidade no caso dunha menor luz. A súa altura dende o leito ao lecho ao arco central é de 22,5 m (4) suficiente para evitar as crecidas do río, que hai no lugar. As pías teñen tallamares triangulares augas enriba rematados por uns sombreretes que se engadiron en 1861 con motivo dunhas reformas.

Nos lados do río construíronse senllos muros de contención de 9 metros de lonxitude (beira Oeste) e 17 metros (beira Leste). A cornixa actual, formada polo beiril dunha fiada de perpiaños a soga, é moderna.

## Historia 
A ponte construíuse para o paso da Vía Nova ou vía XVIII do itinerario de Antonino cuxo trazado se finalizou a redor do ano 80 d.C.
Probablemente a ponte se levantase durante o mandato de Traxano (114-119 d.C.), dada a súa semellanza coa de Alcántara e diversas inscricións dedicadas ao emperador atopadas na zona. Ao ser a data de construción posterior ao da Vía Nova, pénsase que a ponte actual se levantou sobre unha anterior da que nada quedou.

Para a súa construción, elixiuse un lugar onde o río Bibei transcorre encaixado, sendo o leito bastante uniforme cunha profundidade de 3 metros. Neste punto a rocha aflora á superficie, o que permitiu unha boa cimentación. a situación da ponte permitía á Vía Nova salvar os ríos Xares e San Lázaro, xa que estes afluentes do Bibei se atopan máis arriba.

Pola ponte pasaron os viaxeiros Licenciado Molina (1550), Ambrosio de Morales (1570) e Ceán Bermúdez que achegaron datos sobre o camiño e sobre a propia ponte.

Desde a época romana, nunca perdeu a súa función de obra útil, sendo este feito clave na súa conservación Na segunda metade do século XIX incluíuse a ponte no novo trazado da estrada de Ponferrada a Ourense (Real Orde do 15 de decembro de 1852), ao apoiarse parte do seu trazado nos famosos Codos de Larouco. No século XX transcorreu a estrada N-120 (Logroño-Vigo), actualmente serve de paso para a estrada autonómica OU-636 que comunica A Pobra de Trives con Larouco.

Declarouse Monumento histórico-artístico nacional por decreto do 3 de xuño de 1931.

Durante a guerra civil varias persoas foron asasinadas na ponte, entre elas Camilo Palmeiro Fernández e Segundo García Núñez.

## Notas 
## Véxase tamén 
### Ligazóns externas 
* Vista frontal da ponte en 1867
ORS 4

**ORS 4** (*Octahedron Research Satellite 4* ou *Octahedral Research Satellite 4*), tamén denominado **ERS 18**, foi un satélite artificial estadounidense lanzado o 28 de abril de 1967 mediante un foguete Titan IIIC desde Cabo Cañaveral.

## Características 
ORS 4 foi un dos membros exitoso da familia de satélites ERS (Environmental Research Satellites), pequenos satélites lanzados como carga secundaria xunto satélites máis grandes para facer probas tecnolóxicas e estudos do contorno espacial.

Os obxectivos principais de ORS 4 eran:

* obter o espectro do fondo de raios gamma a enerxías entre 0,25 e 6 MeV.
* monitorizar o fluxo de raios X solares no rango de 1 a 14 ángstroms e enerxías da orde de 25 keV.
* facer medicións de fondo para un prototipo de detector de raios gamma provenientes de explosións nucleares.
* medir as partículas cargadas no interior da magnetosfera a enerxías entre 40 e 400 keV para os electróns, entre 0,38 e 25 MeV para os protóns e entre 2,6 e 6 MeV para partículas alfa.

O satélite tiña forma de octaedro cunha distancia de 29,3&nbsp;cm entre cada beira triangular e estabilizábase mediante xiro a 6 r.p.m. Cada unha das oito facetas triangulares estaba recuberta por 102 células solares que en conxunto producían unha potencia total de 4 vatios. A bordo levaba tres tubos Geiger, un contador de plástico de centeleo, un detector de silicio, un detector de barreira de superficie, un detector de ioduro de sodio blindado e un detector de ioduro de sodio rodeado por plástico de centeleo. A temperatura do satélite regulábase pasivamente e a posición do satélite respecto Sol determinábase mediante un sensor solar a bordo. O satélite deixou de transmitir o 3 de xuño de 1968 polo apagado do transmisor mediante un contador preprogramado. ORS 4 foi inxectado nunha órbita inicial de 111.553&nbsp;km de apoxeo e 8631&nbsp;km de perixeo, cunha inclinación orbital de 32,9 graos e un período de 2840 minutos.

## Instrumentos 
O experimento de detección de raios gamma estaba formado por dous sistemas: o sistema principal (que detectaba radiación gamma no rango entre 0,25 e 6 MeV) consistía nun cristal de ioduro de sodio de 7,62&nbsp;cm de diámetro e 6,35&nbsp;cm de longo rodeado por case tódolos lados por un contador de plástico de centeleo de 1&nbsp;cm de espesor; o sistema secundario usouse como prototipo para determinar a factibilidade do uso dun cristal de ioduro de sodio totalmente blindado para detectar raios gamma retardados provenientes de explosións nucleares no espazo.

## Notas 
## Véxase tamén 
### Outros artigos 
* Environmental Research Satellites
Robert Bruce (ópera)

***Robert Bruce*** é unha ópera pastiche en tres actos con música de Gioachino Rossini e Louis Niedermeyer, sobre un libreto en francés de Alphonse Royer e Gustave Vaëz, baseado na *History of Scotland* de Walter Scott. Foi estreada o 30 de decembro de 1846 no Théâtre de l'Académie Royale de Musique de París.

## Historia 
Logo da chegada de Rossini a París en 1843 por tratamento médico, foi visitado por Léon Pillet, o director da Opéra, quen o convidou a compoñer unha nova ópera para o teatro. Rossini declinou a oferta, mais sinalou que *La donna del lago* (1819) fora descoidada e podía ir ben cos franceses. Rossini volveu á súa casa de Boloña, onde foi visitado novamente por Pillet, que desta vez foi acompañado polo libretista Gustave Vaëz, e Louis Niedermeyer. O resultado (que tamén involucra ao frecuente colaborador de Vaëz Alphonse Royer como colibretista) foi *Robert Bruce*, un elaborado pasticcio baseado en *La donna del lago* pero que inclúe música doutras óperas. Niedermeyer aparéntemente escribiu os recitativos necesarios.

Rossini estivo cláramente involucrado na colaboración mais non asistiu á estrea, que tivo lugar na capital francesa o 30 de decembro de 1846. A ópera obtivo un éxito moderado mais foi o suxeito de moitas críticas por parte de Hector Berlioz, entre outros.

## Personaxes 
## Análise 
A música empregada na ópera non era orixinal, senón que procedía doutras óperas, sendo adaptada a xeito de pastiche. A música foi adaptada por Niedermeyer co permiso de Rossini sobre as súas óperas *La donna del lago*, *Zelmira*, *Bianca e Falliero*, *Torvaldo e Dorliska* e *Armida*.

## Gravacións 
## Notas 
## Véxase tamén 
### Ligazóns externas 
* Libreto traducido ao italiano
Mpumalanga

**Mpumalanga** é unha provincia de Suráfrica con capital na cidade de Mbombela, formada en 1994 con parte do Transvaal e os antigos bantuntáns de KwaNdebele, KaNgwane, Bophuthatswana e Lebowa e que ata o 24 de agosto de 1995 tivo como nome **Transvaal Oriental**. A súa superficie é de 76.495&nbsp;km² e a poboación de 4.039.939 habitantes (2011) na súa maioría de etnias swazi e zulú.
Panathinaikos F.C.

O **Panathinaikos Football Club** (grego: Παναθηναϊκός) é un club de fútbol grego da cidade de Atenas. Foi fundado en 1908 e compite na Super Liga de Grecia, sendo un dos clubs máis antigos de Grecia. No seu palmarés conta con 20 campionatos gregos e 17 Copas de Grecia.

## Xogadores 
:*Categoría principal: Xogadores do Panathinaikos FC.*
### Cadro actual 
:*Datos do 8 de xaneiro de 2014.*

 

### Xogadores de éxito 
20px
Antonis Antoniadis, Stratos Apostolakis, Angelos Basinas, Dimitrios Domazos, Giorgos Donis, Kostas Eleftherakis, Panagiotis Fissas, Kostas Frantzeskos, Mike Galakos, Giorgos Georgiadis, Takis Ikonomopoulos, Ioannis Kalitzakis, Aristidis Kamaras, Giorgos Kapouranis, Anthimos Kapsis, Giorgos Karagounis, Ioannis Kirastas, Sotiris Kirjakos, Kostas Linoxilakis, Spiros Livathinos, Takis Loukanidis, Spiros Marangos, Angelos Messaris, Apostolos Nikolaidis, Antonios Nikopolidis, Nikos Nioplias, Nikos Sarganis, Dimitris Saravakos, Giourkas Seitaridis, Nikos Vamvakoulas

20px
Oscar Álvarez, Juan Jose Borelli, Juan Ramon Rotcha, Juan Ramon Veron

20px
Júlio César da Silva, Flávio Conceição

20px
Rene Henriksen, Jan Michaelsen

20px
Markus Münch, Karlheinz Pflipsen

20px
Aljoša Asanović, Robert Jarni, Goran Vlaovic, Velimir Zajec

20px
Eric Mykland

20px
Emmanuel Olisadebe, Josef Wantzik, Krzysztof Warzycha

20px
Paolo Sousa

## Palmarés 
* Campionatos de Liga (20x): 1930, 1949, 1953, 1960, 1961, 1962, 1964, 1965, 1969, 1970, 1972, 1977, 1984, 1986, 1990, 1991, 1995, 1996, 2004, 2010
* Copa Grecia (18x): 1940, 1948, 1955, 1967, 1969, 1977, 1982, 1984, 1986, 1988, 1989, 1991, 1993, 1994, 1995, 2004, 2010, 2014
* Super Cup (3x): 1988, 1993, 1994
* Copa Balkan (1x): 1977

## Véxase tamén 
### Ligazóns externas 
* Sitio web oficial
* Green Web Fans
ORS 3

**ORS 3** (*Octahedron Research Satellite 3* ou *Octahedral Research Satellite 3*), tamén denominado **ERS 17**, foi un satélite artificial estadounidense lanzado o 20 de xullo de 1965 mediante un foguete Atlas-Agena D desde Cabo Cañaveral.

## Características 
ORS 3 foi un dos membros exitoso da familia de satélites ERS (Environmental Research Satellites), pequenos satélites lanzados como carga secundaria xunto satélites máis grandes para facer probas tecnolóxicas e estudos do contorno espacial. ORS 3 foi lanzado xunto cos satélites Vela 5 e Vela 6 e levaba a bordo cinco detectores de radiación para medir partículas cargadas, raios X, raios gamma e raios cósmicos no contorno próximo á Terra. O satélite estabilizábase mediante xiro (6 r.p.m.) e devolveu datos ata o 3 de novembro de 1965, en que o transmisor deixou de funcionar. ORS 3 foi inxectado nunha órbita inicial de 112.694&nbsp;km de apoxeo e 153&nbsp;km de perixeo, cunha inclinación orbital de 34,39 graos e un período de 2610,5 minutos. Reentrou na atmosfera o 1 de xullo de 1968.

## Instrumentos 
Os detectores de raios X consistían en tres tubos Geiger tipo EON 6213 e montados ó longo de tres eixos mutuamente perpendiculares. Os datos obtíñanse durante 4,5 segundos en intervalos de 72 segundos e eran capaces de detectar fotóns de raios X con lonxitudes de onda entre 1 e 14 ángstroms. Deixaron de funcionar o 15 de setembro de 1965.

Para detectar raios gamma usaba un centeleador omnidireccional sensible fotóns con enerxías de entre 30 keV e 10 MeV, repartidos en cinco canais de enerxía. Os datos obtíñanse durante 4,5 segundos en intervalos de 72 segundos. Debido ao fallo do escudo de rexeitamento de partículas cargadas e á saturación do amplificador o 5 de agosto de 1965, os datos obtidos por este instrumento foron difíciles de interpretar.

## Notas 
## Véxase tamén 
### Outros artigos 
* Environmental Research Satellites
Nogueiró, O Mundil, Cartelle

**Nogueiró** é un lugar da parroquia do Mundil no concello ourensán de Cartelle na comarca da Terra de Celanova. Segundo o INE e o IGE en 2011 tiña 162 habitantes (79 homes e 83 mulleres), dous máis ca en 2010 (77 homes e 83 mulleres).

## Lugares e parroquias 
### Lugares do Mundil 
### Parroquias de Cartelle 
## Notas
O Sacramento, Ambroa, Irixoa

**O Sacramento** é un lugar da parroquia de Ambroa no concello coruñés de Irixoa, na comarca de Betanzos.

Segundo o Instituto Galego de Estatística, en 2024 tiña 1 habitante (1 muller), o que supón un mantemento con respecto a 2011, cando tamén tiña 1 habitante.

## Lugares e parroquias
### Lugares de Ambroa
### Parroquias de Irixoa
## Notas
Tiúlfe

O topónimo **Tiúlfe** pode referirse a:

;En Galiza
***Tiúlfe**, lugar da parroquia de Ambroa, no concello de Irixoa;
***Tiúlfe**, lugar da parroquia de Vilar de Donas, no concello de Palas de Rei.
Premios Iris

Os **Premios Iris**, chamados **Premios ATV** ata 2011, son uns galardóns que, desde 1998, outorga a Academia das Ciencias e as Artes de Televisión de España ao labor máis destacado en diferentes ámbitos no mundo da televisión en España.

Anteriormente estes galardóns tamén eran coñecidos como **Premios Vitoria**, xa que a estatua que se entregaba aos gañadores era unha pequena escultura realizada por Pello Irazu que representaba, alegoricamente, a Vitoria de Samotracia.

A cerimonia de entrega dos premios correspondentes a 1998, que tivo lugar o 22 de febreiro de 1999, foi retransmitida por Televisión Española. Repetiría en 2001, 2002, 2003 e 2004. Antena 3 retransmitiu as cerimonias dos Premios de 1999, Telecinco a de 2000, laSexta en 2007 e Veo7 en 2010.

A partir da cerimonia de 2011, os premios da Academia da Televisión pasan a chamarse **Premios Iris**.

## Notas 
## Véxase tamén 
### Outros artigos 
* Premio de Periodismo Científico Concha García Campoy
### Ligazóns externas 
* Sitio oficial dos premios Iris
OV5 2

**OV5 2** (*Orbiting Vehicle 5 2*), tamén denominado **ERS 28**, foi un satélite artificial estadounidense lanzado o 26 de setembro de 1968 mediante un foguete Titan IIIC desde Cabo Cañaveral.

## Características 
OV5 2 foi un dos membros exitoso da familia de satélites ERS (Environmental Research Satellites), pequenos satélites lanzados como carga secundaria xunto satélites máis grandes para facer probas tecnolóxicas e estudos do contorno espacial. OV5 2 foi lanzado no mesmo foguete que OV5 4 estivo adicado ó estudo das partículas cargadas (electróns e protóns) no contorno do cinto de Van Allen. Para iso o satélite levaba a bordo tres espectrómetros omnidireccionais, varios tubos Geiger e algúns detectores direccionais. OV5 2 foi inxectado nunha órbita inicial de 35.786&nbsp;km de apoxeo e 184&nbsp;km de perixeo, cunha inclinación orbital de 26,4 graos e un período de 630,8 minutos.

## Notas 
## Véxase tamén 
### Outros artigos 
* Environmental Research Satellites